'ਹਰ ਰੋਜ਼ ਦੋ ਮੀਲ ਤੋਂ ਪਾਣੀ ਦਾ ਘੜਾ ਚੁੱਕ ਕੇ 16 ਚੱਕਰ ਲਾਉਂਦੀ ਹਾਂ'\nਰੋਸ਼ਨੀ ਆਪਣੇ ਪਤੀ ਤੇ ਬੱਚਿਆਂ ਨਾਲ ਖ਼ੁਸ਼ੀਆਂ ਭਰੀ ਜ਼ਿੰਦਗੀ ਬਤੀਤ ਕਰ ਰਹੀ ਹੈ ਪਰ ਇਸ ਪਿੰਡ ਵਿੱਚ ਵਿਆਹੇ ਜਾਣ ਲਈ ਉਹ ਪਾਣੀ ਦੀ ਘਾਟ ਕਰਕੇ ਖ਼ੁਦ ਨੂੰ ਕੋਸਦੀ ਹੈ। 

ਰੋਸ਼ਨੀ ਕਹਿੰਦੀ ਹੈ, ''ਮੈਂ ਹਰ ਰੋਜ਼ ਘਿਲੋਦ ਦੇ ਬਾਹਰਵਾਰ ਕਰੀਬ 2 ਕਿਲੋਮੀਟਰ ਦੇ ਦੂਰੀ ਤੋਂ ਪਾਣੀ ਦੇ ਸਥਾਨ ਤੋਂ ਆਪਣੇ ਸਿਰ ਉੱਤੇ ਪਾਣੀ ਦੇ ਭਰੇ ਘੜੇ ਰੱਖ ਕੇ 16 ਚੱਕਰ ਲਗਾਉਂਦੀ ਹਾਂ।''

ਉਨ੍ਹਾਂ ਮੁਤਾਬਕ 55 ਸਾਲ ਦੀ ਇਸ ਉਮਰ ਵਿੱਚ ਉਨ੍ਹਾਂ ਦੇ ਗੋਡੇ ਤੇ ਪਿੱਠ ਦੁਖਦੀ ਹੈ ਅਤੇ ਉਹ 20 ਸਾਲ ਵੱਧ ਉਮਰ ਦੀ ਲਜ਼ਰ ਆਉਂਦੀ ਹੈ।

ਉਹ ਦੱਸਦੀ ਹੈ ਕਿ ਭਾਵੇਂ ਤਿਓਹਾਰ ਦੇ ਦਿਨ ਹੋਣ ਜਾਂ ਮੀਂਹ ਪੈਂਦਾ ਹੋਵੇ...ਪਾਣੀ ਭਰਨ ਦੇ ਇਸ ਕੰਮ ਵਿੱਚ ਕੋਈ ਛੁੱਟੀ ਨਹੀਂ ਹੈ।

ਇਹ ਵੀ ਪੜ੍ਹੋ: 

ਪਿੰਡ ਦੀਆਂ ਹੋਰ ਔਰਤਾਂ ਰੋਜ਼ਾਨਾ ਪਾਣੀ ਭਰਨ ਲਈ ਸਿਰ ਉੱਤੇ ਭਾਂਡੇ ਰੱਖ ਕੇ ਕਈ ਚੱਕਰ ਲਗਾਉਂਦੀਆਂ ਹਨ।

ਇਹੀ ਕਹਾਣੀ ਪਿੰਡ ਦੀਆਂ ਹੋਰ ਔਰਤਾਂ ਦੀ ਵੀ ਹੈ, ਜੋ ਰੋਜ਼ਾਨਾ ਪਾਣੀ ਭਰਨ ਲਈ ਆਪਣੇ ਸਿਰ ਉੱਤੇ ਪਾਣੀ ਦੇ ਭਰੇ ਭਾਂਡੇ ਰੱਖ ਕੇ ਕਈ ਚੱਕਰ ਲਗਾਉਂਦੀਆਂ ਹਨ।

ਪਿੰਡ ਦੀ ਸਿਆਸਤ ਤੇ ਸਮਾਜਿਕ ਕੰਮਾਂ ਵਿੱਚ ਸਰਗਰਮ ਰਹਿਣ ਵਾਲੇ 54 ਸਾਲਾਂ ਦੇ ਧਰਮਬੀਰ ਦੇਸਵਾਲ ਕਹਿੰਦੇ ਹਨ ਕਿ ਦਹਾਕਿਆਂ ਤੋਂ ਪਿੰਡ ਪੀਣ ਦੇ ਪਾਣੀ ਲਈ ਖੂਹਾਂ 'ਤੇ ਨਿਰਭਰ ਸਨ।

ਉਨ੍ਹਾਂ ਮੁਤਾਬਕ ਇਹ ਖੂਹ ਸੁੱਕ ਗਏ ਹਨ ਅਤੇ ਉਨ੍ਹਾਂ ਨੂੰ ਹੁਣ ਪਾਣੀ ਲਈ ਸਰਕਾਰੀ ਪਾਣੀ ਦੇ ਟੈਂਕਾਂ 'ਤੇ ਨਿਰਭਰ ਰਹਿਣਾ ਪੈਂਦਾ ਹੈ ਜੋ ਬਹੁਤਾ ਸਮਾਂ ਖ਼ਰਾਬ ਰਹਿੰਦੇ ਹਨ।

ਪਿੰਡ ਦੇ ਕੁਝ ਪਰਿਵਾਰਾਂ ਨੇ ਆਪਣੇ ਪੱਧਰ ਉੱਤੇ ਖੇਤਾਂ ਲਈ ਟਿਊਬਵੈੱਲ ਲਗਵਾ ਲਏ ਹਨ ਅਤੇ ਇਸ ਨਾਲ ਉਨ੍ਹਾਂ ਦੇ ਪੀਣ ਦੇ ਪਾਣੀ ਦੀ ਲੋੜ ਪੂਰੀ ਹੁੰਦੀ ਹੈ, ਪਰ ਬਾਕੀਆਂ ਲਈ ਸਰਕਾਰੀ ਪਾਣੀ ਦੀ ਸਪਲਾਈ ਤੋਂ ਇਲਾਵਾ ਕੋਈ ਹੋਰ ਵਿਕਲਪ ਨਹੀਂ ਹੈ।

ਪਾਣੀ ਦੀ ਸਪਲਾਈ ਰੋਹਤਕ ਤੋਂ ਘਿਲੋੜ ਪਿੰਡ ਤੱਕ ਹਰ 42 ਦਿਨਾਂ ਬਾਅਦ ਹੁੰਦੀ ਹੈ ਪਰ ਨਹਿਰ ਵਿੱਚ ਘੱਟ ਪਾਣੀ ਹੋਣ ਅਤੇ ਲੋਕ ਸਿਹਤ ਵਿਭਾਗ ਧਿਆਨ ਨਾ ਦੇਣ ਕਰਕੇ ਪਾਣੀ ਦੇ ਟੈਂਕਰ ਸੁੱਕੇ ਰਹਿੰਦੇ ਹਨ।  

ਪਾਣੀ ਦੀ ਘਾਟ ਲੋਕ ਪਿਆਸੇ ਰਹਿਣ ਜਾਂ ਫ਼ਿਰ ਮਹਿੰਗਾ ਪਾਣੀ ਖਰੀਦਣ ਲਈ ਮਜਬੂਰ ਹਨ।

ਉਨ੍ਹਾਂ ਮੁਤਾਬਕ ਪੰਚਾਇਤ ਨੇ ਮੁੱਖ ਮੰਤਰੀ ਮਨੋਹਰ ਲਾਲ ਖੱਟਰ ਨੂੰ ਚਾਰ ਸਾਲਾਂ ਵਿੱਚ ਚਾਰ ਵਾਰ ਨਿਯਮਿਤ ਤੌਰ ਉੱਤੇ ਪਾਣੀ ਮੁਹੱਈਆ ਕਰਵਾਉਣ ਦੀ ਗੁਜ਼ਾਰਿਸ਼ ਕੀਤੀ ਪਰ ਕੋਈ ਫਾਇਦਾ ਨਾ ਹੋਇਆ।

ਪਾਣੀਪਤ-ਰੋਹਤਕ ਹਾਈਵੇਅ 'ਤੇ ਪੈਂਦੇ ਪਿੰਡ ਘਿਲੋਦ ਪਿੰਡ ਦੇ ਸਰਪੰਚ ਬਲਵਾਨ ਸਿੰਘ ਰੰਗਾ ਕਹਿੰਦੇ ਹਨ ਕਿ ਲੋਕਾਂ ਨੂੰ ਪੀਣ ਦਾ ਪਾਣੀ ਨਹੀਂ ਮਿਲਦਾ ਤੇ ਉਹ ਪਿਆਸੇ ਰਹਿਣ ਜਾਂ ਫ਼ਿਰ ਮਹਿੰਗਾ ਪਾਣੀ ਖਰੀਦਣ ਲਈ ਮਜਬੂਰ ਹਨ।

ਸਰਪੰਚ ਅੱਗੇ ਕਹਿੰਦੇ ਹਨ, "ਇੱਕ ਪਾਣੀ ਦੇ ਟੈਂਕਰ ਦੀ ਕੀਮਤ 600 ਰੁਪਏ ਹੈ, ਜਿਸ ਨਾਲ ਇੱਕ ਪਰਿਵਾਰ ਇੱਕ ਹਫ਼ਤਾ ਹੀ ਕੱਢ ਸਕਦਾ ਹੈ ਪਰ ਪਿੰਡ ਦੇ ਸਾਰੇ ਪਰਿਵਾਰ ਇੰਨੇ ਅਮੀਰ ਨਹੀਂ ਕਿ ਇੰਨਾ ਪੈਸਾ ਖ਼ਰਚ ਸਕਣ।"

ਰੇਲਵੇ ਟਰੈਕ ਰੋਕਿਆ, ਮਾਮਲਾ ਦਰਜ

ਰੋਹਤਕ ਵਿੱਚ ਪਾਣੀ ਹੋਣ ਦੇ ਬਾਵਜੂਦ ਪਿੰਡ ਵਿੱਚ ਪਾਣੀ ਦੀ ਸਪਲਾਈ ਨਾ ਹੋਣ ਕਰਕੇ ਘਿਲੋੜ ਵਾਸੀਆਂ 'ਚ ਗੁੱਸਾ...\n\ntl;dr:
55 ਸਾਲਾਂ ਦੀਂ ਰੋਸ਼ਨੀ ਦੇਵੀ ਦਾ ਵਿਆਹ 30 ਸਾਲ ਪਹਿਲਾਂ ਰੋਹਤਕ ਜ਼ਿਲ੍ਹੇ ਦੇ ਪਿੰਡ ਘਿਲੋਦ ਦੇ ਇੱਕ ਜਾਟ ਪਰਿਵਾਰ ਵਿੱਚ ਹੋਇਆ ਸੀ।